Nässu

Karu Nässu on Riias sündinud Eesti soost mängukaru, kes pärast pikki rännakuid mööda maailma jõudis käsitööfoorumi Kullaketrajad liikmete abiga 2011. aastal Tartu Mänguasjamuuseumisse ja jäi sinna elama. Nässu on abimaskotiks muuseumi maskotile, kes kannab nime karu Lillekäpp.

Nässu ise on enda kohta kirjutanud järgmised read: "Ma sündisin 24. veebruaril 2009. aastal Riias. Just Eesti Vabariigi sünnipäeval! Oma sünnikohast hoolimata pean ma end siiski eesti karuks. Pealegi räägitakse, et ega siin Lätis enam oma karusid polegi, puha Eestist sisserännanud. Mina jällegi kavatsen Eestisse sisse rännata! Loodan oma kodumaa kohta rohkem teada saada."https://www.mm.ee/muuseum-ja-naitused/muuseumi-blogi
pisi|Mänguasjamuuseumi kaisukarud Karu Lillekäpp ja Karu Nässu sõidavad vanaaegse mänguautoga Tartus, Lutsu tänaval.
Nässu tegutseb sotsiaalmeedias, peab omanimelist Facebooki lehte ning kirjutab mänguasjamuuseumi blogisse, mida ta maailmast arvab. Arvamus maailmast kujuneb nii Eestis kui ka teistes riikides ringi rännates.

Karu Nässu blogikannetest inspireerituna on sündinud Marge Pärnitsa lasteraamatud „Nässu“(2014), "Nässu ja lumekruubid" (2019) ning "Nässu ja ko-hu-ta-valt kole kummik" (2021).

Raamatud
 "Nässu"http://www.tammerraamat.ee/raamatud/159/N%C3%A4ssu [tekst Marge Pärnits, kujundanud Angelika Schneider, fotod Siim Vahur]. Kirjastus Tammerraamat (2014)
 "Nässu ja lumekruubid"https://www.mm.ee/muuseum-ja-naitused/muuseumi-raamatud [tekst Marge Pärnits, kujundanud Maarja Roosi, fotod Siim Vahur]. Kirjastaja Tartu Mänguasjamuuseum (2019)
 "Nässu ja ko-hu-ta-valt kole kummik"  [tekst Marge Pärnits, kujundanud Maarja Roosi, fotod Siim Vahur]. Kirjastaja Tartu Mänguasjamuuseum (2021)

 Viited 

Kategooria:Eesti maskotid